Ceremonia de învestire a lui Joe Biden. National Mall, parcul din fața Capitoliului, a fost umplut cu 200.000 de steaguri.
National Mall, parcul din fața Capitoliului, a fost umplut cu 200.000 de steaguri. Câmpul de steaguri a fost ideea echipei lui Biden pentru ceremonia de miercuri. Ceremonia de învestire în funcție a lui Biden va avea loc în condiții speciale.
Pentru ceremonia de învestire în funcție a lui Joe Biden, de miercuri, parcul din fața Capitoliului va fi plin. Nu, nu cu oameni. Ci cu steaguri. Mai precis, 200.000 de mici drapele ale tuturor celor 50 de state. Pe timp de noapte, steagurile sunt luminate de 56 de stâlpi, adică exact numărul statelor și teritoriilor americane.Aceasta este soluția găsită de echipa lui Biden ca National Mall, spațiul verde uriaș din inima capitalei Statelor Unite, să nu fie gol.Prezența unui public numeros era exclusă, din cauza restricțiilor anti-COVID. La asta se adaugă și măsurile sporite de securitate de după atacul fanilor lui Trump asupra Capitoliului..